**1. számú előterjesztés**

Sióagárd Község Önkormányzata Képviselő-testületének 2022. június 25. napján,

800 órakor megtartandó nyilvános ülésére

**Pályázat benyújtása a települési önkormányzatok szociális célú tüzelőanyag vásárlásához kapcsolódó kiegészítő támogatásra**

|  |
| --- |
| **Előterjesztő:**Gerő Attila polgármester  **Készítette:**Balogh Györgyi jegyző  Göndör Balázs gazdálkodási előadó  **Törvényességi ellenőrzést végezte:**Balogh Györgyi jegyző |

***Tisztelt Képviselő-testület!***

A Magyarország 2022. évi központi költségvetéséről szóló 2021. évi XC. törvény szerint idén is lehetőség van szociális célú tüzelőanyag vásárlására.

Az igényelhető mennyiséget az önkormányzatnál foglalkoztatott 2020. évi közfoglalkoztatási létszám átlaga, az önkormányzat 2020. évi adatgyűjtése alapján az aktív korú ellátásban, a gyermekvédelmi kedvezményre jogosultak száma, valamint a 2021. január 1-jei lakosságlétszámból a 80 év feletti korcsoportos adatának együttes száma adja.

Sióagárd Község Önkormányzata esetében a maximálisan igényelhető mennyiség: 88 m3, melyhez a szükséges önerő része 104.140 Ft.

A pályázat a nyilvánosan is elérhető, a belügyminiszter által történt kiírás szerint nyújtható be 2022. augusztus 31. határidővel, nyertes pályázat esetén a megvásárolt kemény lombos tűzifát a pályázati kiírásnak megfelelően kell kiosztani úgy, hogy a tűzifában részesülőktől az önkormányzat nem kérhet ellenszolgáltatást. Ennek megfelelően a tűzifa szállításának költsége szintén az önkormányzatot fogja terhelni.

Fentiek alapján kérem a tisztelt képviselő-testület az alábbi határozati javaslat elfogadására:

**Határozati javaslat:**

**Sióagárd Község Önkormányzata Képviselő-testületének…/2022. (……) számú határozata**

**Települési önkormányzatok szociális célú tüzelőanyag vásárlásához kapcsolódó kiegészítő támogatásáról**

Sióagárd Község Önkormányzatának Képviselő-testülete a Magyarország 2022. évi központi költségvetéséről szóló 2021. évi XC. törvény 3. melléklete I. 2.2.1 pont szerinti települési önkormányzatok szociális célú tüzelőanyag vásárlásához kapcsolódó kiegészítő támogatásra pályázatot kíván benyújtani.

Az igényelt kemény lombos tűzifa mennyisége 82 m3.

Az önkormányzat vállalja, hogy

* a szociális rászorultság és 2022. évi igénylés részletes feltételeit rendeletben szabályozza,
* vállalja, hogy a 104.140 Ft önerő összegét, valamint a pályázathoz kapcsolódó további kiadások (szállítási költség) fedezetét a 2022. évi költségvetésében biztosítja.
* vállalja a pályázati kiírásban szereplő feltételek betartását,
* vállalja, hogy a szociális tűzifában részesülőktől ellenszolgáltatást nem kér.

A képviselő-testület felhatalmazza Gerő Attila polgármestert a pályázat benyújtására.

Felelős: Gerő Attila polgármester

Határidő: 2022. augusztus 31.

Kelt.: Sióagárd, 2022.június 20.

Gerő Attila sk.

polgármester